CELEX: 31972R2369
Language: el
Date: 1972-11-10 00:00:00
Title: Κανονισμός (ΕΟΚ) αριθ. 2369/72 της Επιτροπής της 10ης Νοεμβρίου 1972 περί τροποποιήσεως των κανονισμών (ΕΟΚ) αριθ. 1282/72 και (ΕΟΚ) αριθ. 1717/72 «περί της πωλήσεως βουτύρου σε μειωμένη τιμή στο στρατό των κρατών μελών και σε ορισμένα ιδρύματα και οργανισμούς»

Avis juridique important

|

31972R2369

Κανονισμός (ΕΟΚ) αριθ. 2369/72 της Επιτροπής της 10ης Νοεμβρίου 1972 περί τροποποιήσεως των κανονισμών (ΕΟΚ) αριθ. 1282/72 και (ΕΟΚ) αριθ. 1717/72 «περί της πωλήσεως βουτύρου σε μειωμένη τιμή στο στρατό των κρατών μελών και σε ορισμένα ιδρύματα και οργανισμούς»  

Επίσημη Εφημερίδα αριθ. L 255 της 11/11/1972 σ. 0009 - 0009 Φινλανδική ειδική έκδοση: Κεφάλαιο 3 τόμος 5 σ. 0033  Δανική ειδική έκδοση: Σειρά I Κεφάλαιο 1972(11) σ. 0041  Σουηδική ειδική έκδοση: Κεφάλαιο 3 τόμος 5 σ. 0033  Αγγλική ειδική έκδοση: Σειρά I Κεφάλαιο 1972(11) σ. 0042  Ελληνική ειδική έκδοση: Κεφάλαιο 03 τόμος 8 σ. 0175  Ισπανική ειδική έκδοση: Κεφάλαιο 03 τόμος 6 σ. 0124  Πορτογαλική ειδική έκδοση : Κεφάλαιο 03 τόμος 6 σ. 0124 

ΚΑΝΟΝΙΣΜΟΣ (ΕΟΚ) αριθ. 2369/72 ΤΗΣ ΕΠΙΤΡΟΠΗΣ της 10ης Νοεμβρίου 1972 περί τροποποιήσεως των κανονισμών (ΕΟΚ) αριθ. 1282/72 και 1717/72 περί της πωλήσεως βουτύρου σε μειωμένη τιμή στο στρατό των Κρατών μελών και σε ορισμένα ιδρύματα και οργανισμούςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1411/71(2) και ιδίως το άρθρο 6  παράγραφος 7,  τον κανονισμό (ΕΟΚ) αριθ. 985/68 του Συμβουλίου, της 15ης Ιουλίου 1968, περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος(3), όπως τροποποιήθηκε τελευταία από τον κανονισμό (ΕΟΚ) αριθ.  1075/71(4) και ιδίως το άρθρο 7α,  Εκτιμώντας:  ότι ο κανονισμός (ΕΟΚ) αριθ. 1282/72 της Επιτροπής, της 21ης Ιουνίου 1972, περί της πωλήσεως βουτύρου σε μειωμένη τιμή στο στρατό και στις εξομοιούμενες μονάδες(5) και ο κανονισμός (ΕΟΚ) αριθ. 1717/72 της Επιτροπής, της 8ης Αυγούστου 1972, περί της  πωλήσεως βουτύρου σε μειωμένη τιμή σε μη κερδοσκοπικά ιδρύματα και οργανισμούς(6) προβλέπουν ότι τα Κράτη μέλη λαμβάνουν όλα τα απαραίτητα μέτρα για να καταναλίσκεται συμπληρωματικά το πωλούμενο βούτυρο- ότι πρέπει να εναρμονισθούν, κατά το δυνατό, οι  διατάξεις των διαφόρων κανονισμών περί της πωλήσεως βουτύρου σε μειωμένη τιμή, για να διευκολύνεται η εφαρμογή τους και να καταστεί δυνατή σύμφωνα με την καλή λειτουργία αυτών των ενεργειών πωλήσεως μία απλούστευση των διοικητικών διατάξεων που είναι  αναγκαίες για την εφαρμογή τους στα Κράτη μέλη- ότι ενδείκνυται λοιπόν να μη διατηρηθεί στους δύο προαναφερομένους κανονισμούς η διάταξη η οποία προβλέπεται επί του παρόντος.  ότι για τον ίδιο λόγο εναρμονίσεως των κειμένων, πρέπει να εκφράζονται σε μήνες οι προθεσμίες που έχουν καθορισθεί σε ημέρες στο άρθρο 4 του κανονισμού (ΕΟΚ) αριθ. 1717/72, για την εγκυρότητα του δελτίου που είναι αναγκαίο για την παράδοση του βουτύρου  και τον προσδιορισμό της μεγίστης ποσότητος βουτύρου που παρέχεται- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 4 παράγραφος 1 του κανονισμού (ΕΟΚ) αριθ. 1282/72 και στο άρθρο 2 του κανονισμού (ΕΟΚ) αριθ. 1717/72, οι λέξεις "να καταναλίσκεται συμπληρωματικά και" διαγράφονται.   Άρθρο 2  Στο άρθρο 4 παράγραφοι 3 και 4 του κανονισμού (ΕΟΚ) αριθ. 1717/72, οι λέξεις "90 ημέρες" αντικαθίστανται από τις λέξεις "3 μήνες".   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Νοεμβρίου 1972.  Για την Επιτροπή Ο Πρόεδρος S. L. MANSHOLT  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 148 της 3.7.1971, σ. 4.  (3) ΕΕ αριθ. Ν 169 της 18.7.1968, σ. 1.  (4) ΕΕ αριθ. Ν 116 της 28.5.1971, σ. 1.  (5) ΕΕ αριθ. Ν 142 της 22.6.1972, σ. 14.  (6) ΕΕ αριθ. Ν 181 της 9.8.1972, σ. 11.